爭1場1,100W 方嘉柏靠晒徒弟仔!
2024年04月11日 14:07
東網電視
更多新聞短片
方嘉柏(右)在港已累積1,099W。
方嘉柏尋晚喺谷草主場憑布文嘅「川河首駒」增添進帳,在港頭馬數目已經增至1,099場,只爭1W就達1,100W大關。嚟到今期沙田賽事,方仔決定將幫自己邁向新里程嘅任務,交晒畀自己3位徒弟,事關柏廐7匹參戰馬全部用晒何澤堯、陳嘉熙同埋黃智弘,就知佢對呢班本地騎師有幾信任啦。
事實上,今次方嘉柏3位徒弟真係各自有機會幫師傅贏夠1,100場,先講吓陳嘉熙嘅「戰鬥英雄」,連續兩場喺谷草1200米都跑得好,今次回師贏馬路程田草1200米,只負117磅梗係有威脅。
至於10磅仔黃智弘尾場就有隻「旗幟鬥士」,上次佢跌鞭後上不及跑第2名,今次再跑田草1600米,吸收上次教訓,應該跑得更好。
另外,大師兄何澤堯就有4匹柏廐馬,第10場「話你知」近兩次跑田草一哩都係得個近字,今次回師累積兩W嘅田草1400米,加上Vincent又係贏馬拍檔,況且都係由佢親自跳草閘,值得重視。